Ռայխստագ

Ռայխստագ (գերմ․` Reichstag), 1․ «Հռոմեական սրբազան կայսրությունում» 12-րդ դարից սկսած գերմանական կայսրին կից դասային ներկայացուցչության մարմին։ 2․ Գերմանական կայսրությունում՝ սահմանադիր ժողով, Հյուսիս-գերմ․ միության (1867-1871) պառլամենտի ներքին պալատ, 1871-1918 թվականներին՝ օրենսդրությանը, բյուջեի ընդունմանը և իշխանության իրականացման հսկողությանը մասնակցող ընտրովի մարմին։ Բարձրագույն ներկայացուցչական մարմինը համարվում էր Բունդեսրատը։ 3․ Վայմարյան հանրապետությունում (1919-1933) պառլամենտի ներքին պալատը։ Կառավարությանն ու պրեզիդենտին լայն լիազորություններ տալու շնորհիվ ռայխստագի իրավունքները խիստ սահմանափակվեցին։ Ֆաշիստական տիրապետության շրջանում (1933 թվականից) պահպանվում էր միայն ձևականորեն։ 1945 թվականին վերջնականապես վերացվել է։

Գերմանիայի պատմություն
Գերմանիայի տեսարժան վայրեր
Բեռլին
Խորհրդարանների շենքեր
Նեոռենեսանս ճարտարապետություն